इंग्लिस प्रिमियर लिग फुटबलमा साबिक विजेता म्यानचेस्टर सिटीले आफ्नो रवाफ जारी राखेको छ। ११ खेल सम्म अपराजित रहेन क्रममा सिटीले आइतबार साउथहेम्टनमाथि आधा दर्जन गोल प्रहार गर्‍यो।
शीर्ष स्थानमा उक्लिने क्रममा प्रभावशाली जित सिटीले निकालेको हो। ६–१ ले पराजित गर्ने क्रममा सिटीका लागि रहिम स्ट्रलिङले दुई गोल गरे। घरेलु मैदानमा सिटीले साउथह्याम्पटनलाई एकपक्षीय आक्रमण गरेको थियो। सिटीका लागि सर्जियो अग्युरो, डेभिड सिल्भा र लोरी सानेले समान एक–एक गोल गरे। सिटीले एक आत्मघाती गोलको उपहार पाएको थियो। साउथह्याम्पटनका वेस्ली होएड्टले आत्मघाती गोल गर्दा ड्यानी इन्ग्सले एक गोल फर्काए।
सिटीले खेलको छैटौँ मिनेटमा वेस्लीको आत्मघाती गोलबाट अग्रता लिएको थियो। १२ औँ मिनेटमा अग्युरोले गोल गर्दै सिटीको अग्रता दोब्बर बनाए। १८ औँ मिनेटमा सिल्भाले गोल गर्दै सिटीको अग्रता ३–० मा पुर्‍याउँदा ३० औँ मिनेटमा साउथह्याम्पटनका ड्यानीले गोल गर्दै खेल ३–१ को स्थितिमा ल्याए। त्यसपछि खेलको ४५ औंँ मिनेटमा स्टर्लिङले गोल गर्दै पहिलो हाफमा सिटीलाई ४–१ को अग्रता दिलाए।
दोस्रो हाफमा सिटीले थप दुई गोल गर्‍यो। खेलको ६७ औं मिनेटमा स्टर्लिङले गोल गर्दै सिटीलाई ५–१ को अग्रता दिलाउँदा ९० औँ मिनेटमा सानेले गोल गर्दा सिटीलाई ६–१ को फराकिलो जित दिलाए। ११ खेलबाट उसले २९ अंक जोडेको छ। दोस्रो स्थानको लिभरपुलको समान खेलबाट २७ अंक छ। पराजित साउथह्याम्पटन ७ अंक जोडेर १६ औँ स्थानमा छ।
स्पेनिस क्लब रियल मड्रिडले मुख्य प्रशिक्षकमा सान्टियागो सोलारीलाई निरन्तरता दिने निर्णय गरेको छ। लगातारको खराव प्रदर्शनपछि म्याड्रिडले जुलेन लोपट...
लमजुङ : चक्रीय अन्नपूर्ण पदमार्गमा बेसी शहरदेखि उच्च हिमाली भेगमा भएको अन्तर्राष्ट्रिय स्तरको ‘याक अट्याक’ साइकल दाैड प्रत...
काठमाडौं : सरकारले राष्ट्रिय खेलकूद परिषद् (राखेप)मा रिक्त तीनजना सञ्चालक समिति सदस्य नियुक्त गरेको छ। गत आइतबारको मन्त्रिपरिषद् बैठकले रिक्त स...
भारतको गुवाहाटीमा हुने पाँचौँ संस्करणको भेट्रान फुटबल प्रतियोगिताका लागि नेपाली भेट्रान टोली बुधबार त्यसतर्फ जाँदैछ। नेपालको तर्फबाट स...
ओलम्पिक महिला फुटबलको एशियन छनोटमा अपराजित रहँदै नेपाल दोस्रो स्थानमा पुग्न सफल भएको छ। मंगलबार भएको बंगलादेशसँगको तेस्रो खेलमा नेपाल ...